**ΟΡΟΙ ΔΙΑΓΩΝΙΣΜΟΥ ΥΠΟΤΡΟΦΙΩΝ**

**ΕΚΠΑΙΔΕΥΤΙΚΟΣ ΟΜΙΛΟΣ ΞΥΝΗ – VILLAGE CINEMAS**

1. Ο Διαγωνισμός Υποτροφιών θα διεξαχθεί κατά το χρονικό διάστημα από 27/08/2015 έως 09/09/2015.
2. Δικαίωμα συμμετοχής στο διαγωνισμό έχουν όλοι όσοι θα αγοράσουν εισιτήριο για οποιαδήποτε προβολή στα Village Cinemas στο Mediterranean Cosmos, οι οποίοι διαμένουν νόμιμα στην Ελλάδα και έχουν συμπληρώσει το 18ο έτος της ηλικίας τους. Οι διαγωνιζόμενοι, με κάθε αγορά εισιτηρίου θα παραλαμβάνουν το ειδικό κουπόνι συμμετοχής το οποίο αφού το συμπληρώσουν, θα το ρίχνουν στην ειδική κάλπη που έχει τοποθετηθεί. Τα απαραίτητα πεδία συμπλήρωσης στο «κουπόνι» είναι τα ακόλουθα:
	1. Όνομα
	2. Επίθετο
	3. Ηλικία
	4. Τηλέφωνο
	5. Email
3. Ρητά διευκρινίζεται ότι από τη συμμετοχή στο Διαγωνισμό εξαιρούνται οι εργαζόμενοι των Village Cinemas και του Εκπαιδευτικού Ομίλου ΞΥΝΗ, οι συγγενείς αυτών Α΄ και Β΄ βαθμού και οι σύζυγοί τους, καθώς και τα ανίκανα προς δικαιοπραξία πρόσωπα με βάση τις διατάξεις του Αστικού Κώδικα άτομα. Εάν κάποιος από τους νικητές δεν πληροί τις προϋποθέσεις, που ορίζονται στο παρόν, θα επιλεγεί άλλος νικητής από τους επιλαχόντες, που θα αναδειχθούν κατά σειρά προτεραιότητας από την κλήρωση.
4. Στο πλαίσιο της συγκεκριμένης προωθητικής ενέργειας έχουν προγραμματίσει να διατεθούν αποκλειστικά και μόνο τα ακόλουθα δώρα (εφεξής τα «δώρα»):
	1. 1 πλήρη υποτροφία σπουδών στο ΙΕΚ ΞΥΝΗ
	2. 1 πλήρη υποτροφία σπουδών στο Mediterranean College
	3. 2 ετήσιες υποτροφίες σπουδών στο ΙΕΚ ΞΥΝΗ
	4. 2 ετήσιες υποτροφίες σπουδών στο Mediterranean College
	5. Όλοι οι συμμετέχοντες θα κερδίσουν επιδότηση διδάκτρων 25% για σπουδές στο ΙΕΚ ΞΥΝΗ και το Mediterranean College
	6. Όλοι οι συμμετέχοντες θα κερδίσουν επιδότηση διδάκτρων 30% για σπουδές στο ΚΕΑΣ ΞΥΝΗ ΚΔΒΜ1 και το Carierra Business & Computing School ΚΔΒΜ 2
5. Τα Δώρα θα κληρωθούν ως εξής:
	1. O Διαγωνισμός θα είναι ανοιχτός μέχρι και τις 09/09/2015.
	2. Η κλήρωση θα πραγματοποιηθεί στις 11/09/2015, ημέρα Παρασκευή.
	3. Η κλήρωση θα αναδείξει συνολικά 6 (έξι) νικητές και 3 (τρεις) επιλαχόντες.
	4. Ο κάθε νικητής ή/και επιλαχών θα δικαιούται ένα (1) μόνο εκ των Δώρων.
6. Τα Δώρα θα τα παραλάβουν οι νικητές από τις Εγκαταστάσεις του Εκπαιδευτικού Ομίλου ΞΥΝΗ (Βαλαωρίτου 9, Θεσσαλονίκη) έως και τις 15/09/2015.
7. Τρόπος επικοινωνίας με νικητές κι επιλαχόντες:
	1. Η επικοινωνία με τους νικητές για την παραλαβή των Δώρων θα γίνεται τηλεφωνικά και μέσω ηλεκτρονικού ταχυδρομείου (e-mail), στα στοιχεία που οι ίδιοι έχουν δηλώσει.
	2. Επιπλέον, τα ονόματα των νικητών, θα αναρτηθούν από τις 11/09/2015 στις ιστοσελίδες του Εκπαιδευτικού Ομίλου ΞΥΝΗ και στα Facebook pages του Εκπαιδευτικού Ομίλου ΞΥΝΗ και των Village Cinemas.
	3. Οι νικητές του Διαγωνισμού θα παραλαμβάνουν τα Δώρα αυτοπροσώπως και σε κάθε περίπτωση, η αποδοχή και παραλαβή των Δώρων θα πρέπει να γίνει από τους ίδιους τους νικητές.
	4. Στην περίπτωση που δεν καταστεί δυνατή η επικοινωνία με οποιονδήποτε από τους νικητές ή οποιοσδήποτε από τους νικητές αρνηθεί ή αδρανήσει να παραλάβει το Δώρο του ή εάν δεν συντρέχουν οι προϋποθέσεις συμμετοχής του στον Διαγωνισμό σύμφωνα με τους όρους 2 και 3 του παρόντος, το αντίστοιχο Δώρο θα δοθεί σε έναν (1) από τους επιλαχόντες, με βάση τη σειρά ανάδειξης των τελευταίων από την κλήρωση.
8. Τα Δώρα είναι αυστηρά προσωπικά και δεν ανταλλάσσονται με χρήματα, ούτε δύναται να ζητηθεί η αντικατάστασή τους.
9. Η συμμετοχή στο Διαγωνισμό προϋποθέτει και συνεπάγεται ρητή αποδοχή και συναίνεση του κάθε συμμετέχοντος στους παρόντες όρους, καθώς και στο δικαίωμα των Village Cinemas και Εκπαιδευτικού Ομίλου ΞΥΝΗ για χρήση και επεξεργασία των στοιχείων τους, έτσι όπως αυτά έχουν δηλωθεί από τον ίδιο στο σχετικό κουπόνι συμμετοχής, στο πλαίσιο πραγματοποίησης του Διαγωνισμού.
10. Ο Εκπαιδευτικός Όμιλος ΞΥΝΗ και τα Village Cinemas διατηρούν το δικαίωμα όπως μονομερώς τροποποιήσουν οποτεδήποτε τους όρους του διαγωνισμού, οπότε η τροποποίηση θα ισχύει με τη δημοσίευσή της στο website ([www.villagecinemas.gr](http://www.villagecinemas.gr)) των Village Cinemas και στα websites ([www.iek-xini.edu.gr](http://www.iek-xini.edu.gr) & [www.medcollege.edu.gr](http://www.medcollege.edu.gr)) του Εκπαιδευτικού Ομίλου ΞΥΝΗ.
11. Ο Εκπαιδευτικός Όμιλος ΞΥΝΗ και τα Village Cinemas διατηρούν το δικαίωμα να ανακοινώσουν τα ονόματα και να δημοσιεύσουν φωτογραφίες των νικητών στον δικτυακό τους τόπο, σε οποιοδήποτε έντυπό τους ή/και σε μέσα μαζικής ενημέρωσης και να προβούν σε διαφημιστική εκμετάλλευση κάθε σχετικού γεγονότος, όπως ενδεικτικά της παραλαβής των Δώρων.
12. Οι παρόντες όροι, κατά τη Διάρκεια του Διαγωνισμού, θα είναι αναρτημένοι στα Facebook pages και τις ιστοσελίδες του Εκπαιδευτικού Ομίλου ΞΥΝΗ, [www.iek-xini.edu.gr](http://www.iek-xini.edu.gr) και [www.medcollege.edu.gr](http://www.medcollege.edu.gr).
13. Η συμμετοχή στο Διαγωνισμό συνεπάγεται την πλήρη και ανεπιφύλακτη αποδοχή του συνόλου των παρόντων όρων.

Θεσσαλονίκη, 27 Αυγούστου 2015